### | | | | --- | --- | | | | | --- | | **Teknik- og Miljøudvalget** 4. februar 2016 Sagsnr. 710-2007-31415 Dok.nr. 710-2015-355013 Sagsbehandler DPJAH | | 18.                 Frigivelse af anlægsmidler til kommunalt samarbejde om Tange sø - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage
stilling til, om de afsatte midler i budget 2015 til projektering af gyde- og
stenstryg for laksefisk i [adresse] ved Ulstrup kan frigives til finansiering af
det kommunale samarbejde om [adresse] fremtidige forløb ved Tange Sø samt
medfinansiering af regulativudarbejdelse for [adresse].

Byrådet har tidligere afsat 400.000
kr. til detailprojektering af et stenstryg for laks og ørreder i [adresse] i
budgetåret 2015. I budgetaftalen for 2016 blev det besluttet, at det videre
arbejde med planerne om at øge fiskebestanden og forbedre fiskeforholdene i
[adresse] ved Ulstrup skal afvente, at der foreligger en løsning for åens forløb
ved [adresse]. Der samarbejdes herom med Viborg, Silkeborg og [adresse].
Samarbejdet blev tilvejebragt ved borgmestermøde 26. august 2015 med vedtagelse
af kommissorium for arbejdet. Kommissoriet
er vedlagt som bilag.

Det kommunale samarbejde om
udarbejdelse af nyt regulativ for [adresse] er løbende blevet udvidet. Senest med
oprettelse af politisk styregruppe og yderligere inddragelse af konsulenter til
vurdering af styregruppens ønsker til regulativindholdet.

**VURDERING**

Der er ikke afsat særskilte
midler til konsulentudgifterne i forbindelse med det kommunale samarbejde om
Tange Sø og regulativ for [adresse]. Teknik og Kultur anbefaler derfor, at
rådighedsbeløbet vedrørende projektering af stenstryg i [adresse] overføres til
anvendelse i det kommunale samarbejde.

**ØKONOMI**

Det fremgår af kommissoriet for kommunalt samarbejde om
[adresse] forløb ved Tange Sø, at Favrskov Kommunes andel af udgifterne i det
planlagte samarbejde højest kan andrage 289.000 kr. Herudover forventes der
mindre kommunespecifikke udgifter, for eksempel egen medgået tid og øvrige
administrative udgifter på 31.000 kr. I alt 320.000 kr.

Det resterende rådighedsbeløb på 80.000 kr. af de 400.000 kr.
i budget 2015 - 2017 foreslås anvendt på de øgede udgifter til udarbejdelse af
nyt regulativ for [adresse].

**INDDRAGELSE**

[Nyheden](https://www.favrskov.dk/nyheder/borger/faelles-fodslag-om-gudenaaen-og-tange-soe)
om oprettelsen af det kommunale samarbejde om Tange Sø blev offentliggjort
primo september 2015. Interessenter vil blive inddraget løbende jævnfør den
politiske styregruppes beslutninger herom i den forestående proces med udarbejdelse
af forslag til fremtidig forløb af [adresse].

**INDSTILLING**

Direktøren for Teknik og Kultur indstiller til Byrådet:

1. At der gives en anlægsbevilling til udgifter vedrørende samarbejde om
Tange Sø og regulativ for [adresse] på 400.000 kr.

2. At anlægsbevillingen finansieres af det afsatte rådighedsbeløb til
projektering af stenstryg i 2015, idet der overføres et rådighedsbeløb på
400.000 kr. til 2016.

**BESLUTNING**

**Bilag**

|  |  |
| --- | --- |
| Kommissiorium for kommunalt samarbejde om [adresse] forløb ved Tange Sø | 710-2015-351940 |